open-index/open-wikipedia-markdown huggingface dataset:
Serpentine Gallery

**Serpentine Gallery** je umelecká galéria v Kensington Gardens v Londýne. Patrí medzi najobľúbenejšie galérie vo Veľkej Británii a každoročne ju navštívi viac ako 750 000 návštevníkov. Vstup je zadarmo. 

## Popis

Galéria bola založená v roku 1970 a jej priestory sa nachádzajú v klasicistickej budove z roku 1934, ktorá sa nachádza v Kensigtonskej záhrade v západnej časti Londýna. Galéria je pomenovaná podľa neďalekého jazera Serpentine. Na prízemí galérie je stála expozícia od výtvarníka a básnika Iana Hamiltona Finlaya, ktorá je venovaná oficiálnej patrónke galérie Diane, princeznej z Walesu.

V roku 1996 pred rekonštrukciou galerijnej budovy pozvala riaditeľka galérie Julie Peyton-Jones umelca Richarda Wilsona, aby využil priestor galérie pre svoju dekonštruktivistickú inštaláciu. Tento radikálny a neformálny prístup vystavenia samotnej deštruovanej budovy predznamenal spôsob prezentácie súčasnej architektúry v mierke 1:1, ktorý sa stal neoddeliteľnou súčasťou profilu galérie, unikátneho v celosvetovom rozsahu.

Od roku 2000 galéria každý rok oslovuje známych architektov, ktorí vo Veľkej Británii nikdy predtým nič nerealizovali, aby navrhli konštrukciu letného pavilónu. Pavilóny sú vystavené v záhrade neďaleko galérie v priebehu 3 letných mesiacov a to od júna do augusta. Počas dňa slúžia ako kaviareň a večer sa v nich konajú rôzne prednášky či diskusné fóra. Po skončení výstavy sa tieto dočasné stavby dražia. 

## Pavilóny Serpentine Gallery
* 2000: Zaha Hadidová, spoluautor Cecil Balmond, realizácia 2000
* 2001: Daniel Libeskind, spoluautor Cecil Balmond, realizácia 2001    
* 2002: Toyo Ito, spoluautor Cecil Balmond, realizácia 2002
* 2003: Oscar Niemeyer, spoluautor Cecil Balmond, realizácia 2003
* 2004: MVRDV (Winy Maas, Jacob Van Rijs, Nathalie De Vries), nerealizované
* 2005: Álvaro Siza Vieira, Eduardo Souto de Moura, spoluautor Cecil Balmond, realizácia 2005
* 2006: OMA (Rem Koolhaas, Ole Scheeren), spoluautor Cecil Balmond, realizácia 2006
* 2007: Kjetil Thorsen, umelec Olafur Eliasson, realizácia 2007
* 2008: Frank Gehry
* 2009: Kazuyo Sejima a Ryūe Nishizawa
* 2010: Jean Nouvel
* 2011: Peter Zumthor a Piet Oudolf
* 2012: Ai Weiwei a Herzog & de Meuron
* 2013: Sou Fujimoto
* 2014: Smiljan Radic

## Externé odkazy
* Serpentinegallery.org 
* Serpentine pavilion na theguardian.com

Kategória:Londýnske múzeá a galérie
Kategória:Architektúra v Spojenom kráľovstve
Trackball

náhľad|Trackball Kensington ExpertMouse5, v ktorom guľa zodpovedá presne veľkosti golfovej loptičky.
**Trackball** je vstupné zariadenie počítača - ovládač kurzora.

Ide o ťažkú guľôčku umiestnenú na podstavci, ktorou je možné otáčať prstami. Princíp snímania je podobný ako v mechanickej počítačovej myši, pohyb gule je kladkami prenesený na inkrementálne optické snímače, ktoré snímajú polohu kladky a tým aj gule v dvoch osiach. Tento pohyb je digitálne prenesený na kurzor grafického užívateľského prostredia (GUI).

Trackball je používaný tam, kde nie je žiadúce, aby sa ovládač kurzora hýbal (informačný terminál, notebook) alebo pre použitie veľmi presného navádzania kurzora - pohyb s vysokým rozlíšením (počtom dielikov na jednotku dĺžky - dpi) napr. pre grafické aplikácie, CAD, DTP.

Používa sa tiež ako špeciálny ovládač pre pohybovo postihnutých ľudí (dá sa ovládať aj len jedným prstom, alebo aj nohou). Trackball sa nehodí pre účely rýchlej reakcie (hry). Jeho výhodou oproti myši je presnosť.

Trackball bol vynájdený ako súčasť radarového systému po druhej svetovej vojne Ralphom Benjaminom, keď pracoval pre British Royal Navy Scientific Service. Benjamin použil analógové počítače na výpočet budúcej polohy cieľového lietadla na základe niekoľkých vstupných bodov zadaných používateľom joystickom, ktorý bol patentovaný už v roku 1926. Benjamin sa domnieval, že je lepšie vstupné zariadenie a vynašiel na tento účel v roku 1946 systém sledovania gule (*ball tracker)* nazvané *roller ball*. Prístroj bol patentovaný v roku 1947 ale bol vyrobený iba ako prototyp s použitím kovovej guľky kotúľajúcej sa na dvoch pogumovaných kolieskach. Zariadenie zostalo utajované ako vojenské tajomstvo a radarové systémy naďalej používali joystick.

## Iné projekty

Kategória:Vstupné zariadenia
Kategória:Polohovacie zariadenia
SECAM

right|thumb|Rozšírenie televíznych štandardov vo svete

**SECAM** alebo **SÉCAM** (fr. *Séquentiel couleur à mémoire*) je analógový farebný televízny systém prvýkrát použitý vo Francúzsku. Vyvinul ho tím pod vedením Henri de France v spoločnosti Compagnie Française de Télévision (neskôr ju kúpila spoločnosť Thomson). Je to prvý európsky farebný televízny štandard.

Táto sústava prešla zložitým vývojom a nakoniec bol štandardizovaný SECAM III b. opti.

Táto sústava vychádza zo sústavy NTSC, ale namiesto kvadratúrovej modulácie na prenos farbonosných informácií používa frekvenčnú moduláciu.

V televíznom prijímači v dekódovacích obvodoch je potrebné zabezpečiť oneskorenie o 1 riadok, aby sa na maticový obvod dostali súčasne všetky signály.

Kategória:Televízna technika
Obrazové médium

**Obrazové médium** je prostriedok; prostredie; masovokomunikačný prostriedok; ktorý sprostredkúva predmety, veci, javy, udalosti na základne schopnosti ľudského oka vnímať obraz. Základným obrazovým médiom je fotografia , ale aj maľba, ilustrácia, rôzne druhy reklamných objektov ako  bilboard, plagát, leták atď. V neposlednej rade sú to aj grafity a rôzne druhy pouličného umenia, ktoré rovnako ako iné médium dokáže ovplyvniť verejnú mienku.

Kategória:Komunikácia
Fluorovodík

**Fluorovodík** je plynná látka. Je dráždivá a jedovatá, v slizniciach sa rozpúšťa vo vode za vzniku kyseliny fluorovodíkovej.

## Iné projekty

Kategória:Zlúčeniny vodíka
Kategória:Zlúčeniny fluóru
Kategória:Halogenovodíky
Jeleň sika Dybowského

**Jeleň sika Dybowského** (*Cervus nippon dybowskii*) je poddruh jeleňa sika (*Cervus nippon*), z čeľade jeleňovité. Pokladá sa neikedy tiež za totožný s poddruhom *[[Cervus nippon mantchuricus]]*.

Žij vo východnom Rusku. Podobne ako jeleň európsky aj samce jeleňa sika majú parohy, len sú menšie a na koncoch nevytvárajú korunu. Žijú v skupinách, živia sa trávou, bylinami, semenami, listami. V lese škodia olupovaním kôry mladých stromčekov. Laň je kotná 8 mesiacov, mláďatá sa rodia v máji až júni. Dospievajú v 2. roku.

Kategória:Jeleňovité
Kategória:Európske cicavce
Eric Cantona

**Eric Daniel Pierre Cantona** (* 24. máj 1966, Marseille, Francúzsko) je bývalý francúzsky futbalista. Ukončil svoju profesionálnu kariéru v drese Manchestru United kde vyhral 4 tituly Premiership počas piatich rokov, vrátane dvoch "double". Cantona je často považovaný za futbalovú ikonu Manchestru a mal prezývku "Eric the King" (Kráľ Eric).

## Iné projekty

## Externé odkazy
* Profil Erica Cantonu

Kategória:Francúzski futbalisti
Kategória:Plážovi futbalisti
Kategória:Hráči Manchester United FC
Kategória:Hráči Olympique de Marseille
Kategória:Hráči Leeds United
Kategória:Hráči FA Premier League
Kategória:Hráči Nîmes Olympique
Kategória:Hráči AJ Auxerre
Kategória:Hráči Montpellier HSC
Kategória:Hráči FC Girondins de Bordeaux
Kategória:Hráči Majstrovstiev Európy vo futbale 1992
Kategória:Francúzski filmoví herci
Kategória:Osobnosti z Marseille
Zdvíhané stropy

**Zdvíhané stropy** je stavebná technológia, pri ktorej sa na úrovni suterénu jedna na druhej vybetónuje stropná doska a po jej utuhnutí je pomocou dvíhacieho  zariadenia vyzdvihnutá na úroveň poschodia a usadená na stĺpoch.

## Vznik
Vývoj stropných konštrukcií ovplyvnila predovšetkým snaha maximálne zrýchliť postup výstavby, odstrániť pracnosť a využiť mechanizáciu. Spĺňajúc tieto požiadavky, vyvinula sa technológia zdvíhaných stropov, ktorá sústreďuje výhody monolitických i montovaných konštrukcií.

## Postup stavby
Konštrukčný princíp tejto technológie je daný hlavným nosným prvkom – doskou. Dosky sa betónujú jedna na druhej na zemi a potom sa zdvíhajú do svojich definitívnych polôh v objekte. Zdvíhame po vlastných podperách dosky, ktoré zostávajú trvale v konštrukcii. Zdvíhacie zariadenie je mechanické alebo hydraulické. Účinky vodorovných síl (tlak vetra, seizmické účinky) sa vo vodorovnej rovine prenesú doskami do tzv. vystužovacích jadier ako výťahové šachty, schodišťové alebo štítové múry.

## Spôsob výroby dosák
Pri postupnom betónovaní stropných dosiek na zemi treba zabezpečiť ich dokonalé oddelenie. Na hornom povrchu betónovanej dosky robíme oddeľovaciu vrstvu, ktorá zabraňuje spojeniu starej a novej vrstvy betónu ďalšej dosky. Vrstva musí rýchlo schnúť aby neboli pri postupe prác žiadne prestávky. Na oddelenie dosák sa používajú nátery (bentonit), alebo vložky. Vložky sú drahšie, používame ich ak chceme vytvoriť podhľad s dobrými izolačnými vlastnosťami. 

## Konštrukčné prvky zdvíhaných stropov
Sú tvorené z týchto prvkov: vlastná stropná konštrukcia, stĺpy, zdvíhacie objímky a hlavice. Jednotlivé prvky musia byť konštrukčne správne usporiadané, výrobne jednoduché a čo najľahšie. 

**Stropná doska**	
Najčastejšie sa vyrábajú s previslým ukončením. Poznáme rôzne konštrukcie dosky:
*Plná železobetónová doska hrúbky h = 1/35 L pri osovej vzdialenosti stĺpov do .
*Tenká doska so skrytými predpätými hríbovými hlavicami hrúbky h = 1/45 L až 1/60 L
*Odľahčená železobetónové doska – odľahčená keramickými tvarovkami, plynosilikátovými blokmi, rúrami z plechov alebo plastickými hmotami.

**Stĺp**
*Oceľový – vyrábaný z bezošvových rúr profilu 159 až , prierezu 6 až ,
zváraných oceľových rúr profilu 30 až , prierezu 5 až  a z valcovaných nosníkov. 
*Železobetónové – môžu mať pôdorys štvorcový, obdĺžnikový, alebo kruhový.
Nevýhodou je ich maximálna výška do troch podlaží 9 až 10 metrov a ich výrobná nepresnosť.

**Zdvíhacia objímka**
Je nevyhnutnou súčasťou stropnej dosky. Umožňuje zdvíhať strop po stĺpe a uchytiť stropnú dosku na podporách. Majú dôležitú statickú funkciu, lebo zachytávajú šmykové napätie a ohybové momenty v miestach podopretia stropu.

**Predpätá hlavica**
Nahrádza hríbové hlavice monolitických stropov, a zabraňujú zbytočnému zvyšovaniu konštrukčnej výšky stropu.

## Literatúra
*
*

Kategória:Vodorovné nosné konštrukcie
Fotografia

**Fotografia** môže byť:

* obraz vytvorený pôsobením svetla na svetlocitlivý materiál alebo polovodičový snímač a následne prenesený na papier či iné médium, pozri snímka (fotografia)
* činnosť zaoberajúca sa fotografovaním, pozri fotografovanie
Gianluca Vialli

**Gianluca Vialli** (* 9. júl 1964, Cremona, Taliansko – † 6. január 2023, Londýn, Spojené kráľovstvo) bol taliansky futbalový útočník a tréner.

Reprezentoval Taliansko na majstrovstvách sveta v rokoch 1986 a 1990.

## Iné projekty

## Externé odkazy
* Profil hráča na Transfermarkte
* Profil trenéra na Transfermarkte
* Profil hráča na National-football-teams.com 

Kategória:Talianski futbalisti
Kategória:Hráči UC Sampdoria
Kategória:Hráči Juventus FC
Kategória:Hráči Chelsea FC
Kategória:Hráči Serie A
Kategória:Tréneri Chelsea FC
Kategória:Hráči Majstrovstiev sveta vo futbale 1986
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Úmrtia na rakovinu pankreasu
Kategória:Nositelia Radu za zásluhy Talianskej republiky
Kategória:Osobnosti z Cremony
Hiromi Ueharová

**Hiromi Ueharová** ( ; * 26. marec 1979, Šizuoka, Japonsko) je japonská klaviristka a skladateľka. Už ako šesťročná sa začala učiť hre na klavíri. Od svojej učiteľky sa naučila používať a vnímať nielen technické aspekty hudby, ale najmä tie intuitívne.

„Mala neuveriteľnú energiu a bola taká emotívna,“ hovorí Hiromi o svojej prvej učiteľke klavíra. „Keď som mala zahrať niečo v určitej dynamike, nikdy mi to nepovedala v technických termínoch. Ak to bola nejaká vášnivá vec, povedala - hraj červeno. Tak som mohla hrať skutočne zo svojho srdca, nie iba podľa sluchu.“

Samotná Hiromi odmieta akékoľvek škatuľkovanie svojej hudby - tvrdí, že obsahuje prvky vážnej hudby, rocku i džezu. Jej hudba a spôsob hrania sú také elektrizujúce a hypnotické, že každé vystúpenie sa stáva pre publikum nezabudnuteľným.

## Iné projekty

Kategória:Japonskí klaviristi
Kategória:Absolventi Berklee College of Music
Nová Granada

náhľad|200px|Nová Granada (1739)
**Nová Granada** je historický názov územia v Južnej Amerike; pôvodne pre skupinu španielskych koloniálnych provincií na severe Južnej Ameriky, neskôr pre dnešnú Kolumbiu. Dodnes je príležitostne synonymom Kolumbie.

## Dejiny
Prvý Španieli sa na tomto území usadili roku 1514. Po založení miest Santa Marta (1525) a Cartagena (1533) bolo pobrežie pevne v španielskych rukách a začala kolonizácia vnútrozemia. Conquistador Gonzalo Jiménez de Quesada, ktorý pri ťaženiu k juhu kolonizoval rozľahlú oblasť pozdĺž rieky Magdalena, porazil mocný indiánsky kmeň *Čibčov* a roku 1538 založil mesto Bogota (*Santa Fé de Bogotá*), nazval celú oblasť *El nuevo reino de Granada* (Nové granadské kráľovstvo – podľa maurského granadského kráľovstva v južnom Španielsku, dobytého roku 1492).

V Bogote bola v rokoch 1548 – 1549 zriadená audiencia (súdny a poradný dvor) a od roku 1564 úrad guvernéra, podliehajúceho vicekráľovi v Lime. Pretože spojenie medzi obidvoma mestami bolo zdĺhavé, došlo roku 1717 k vyčleneniu nového vicekráľovstva Nová Granada z doterajšieho vicekráľovstva Peru. Vicekráľovstvo predstavovalo najvyššiu územnú jednotku španielskej správy v Amerike. Pôvodne boli len dve – Nové Španielsko so sídlom v Mexiku (Severná a Stredná Amerika a karibské ostrovy), Peru (Južná Amerika a Panama) so sídlom v Lime. Potom sa Nová Granada stala tretím a neskôr (1776) pribudlo ešte štvrté vicekráľovstvo La Plata so sídlom v Buenos Aires (Argentína, Uruguaj, Paraguaj a Čile).

Novo ustavené vicekráľovstvo zahrnovalo územie dnešnej Kolumbie, Panamy, Venezuely a Ekvádoru. Nešlo o jednotné územie – niektoré časti Novej Granady podliehali zvláštnej správe (generálny kapitanát v Caracas, prezidencia v Quitu). Tieto tradície potom po získaní nezávislosti v 20. rokoch 19. storočia napriek veľkému úsiliu Simóna Bolívara viedli k odtrhnutiu Venezuely a Ekvádoru. Názov Nová Granada (zahrnujúci dnešnú Kolumbiu a Panamu) bol oficiálne používaný ešte niekoľko desaťročí (Republika Nová Granada 1832 – 1858, Granadská konfederácia 1858 – 1863), potom došlo k premenovaniu na Kolumbiu. V konzervatívnych kruhoch však označenie Nová Granada prežívalo ešte dlho. I dnes sa niekedy v susedných krajinách hovorí o Kolumbijcoch ako o *neogranadinos*.

Kategória:Dejiny Kolumbie
Kategória:Dejiny Venezuely
Kategória:Dejiny Ekvádora
Kategória:Dejiny Panamy
Kategória:Zaniknuté štáty
Butterfly House

**Butterfly (Harris) House** je malý rodinný dom, nachádzajúci sa v americkom mestečku Mason´s Bend v Alabame. Bol postavený v rokoch 1996 - 1997. Autorom je Samuel Mockbee.

## Názov
Harris house je nazývaný tiež „Dom motýľ “ (Butterfly House). Tento názov je odvodený od tvaru jeho strechy, ktorá je ostro zalomená do tvaru motýlích krídel. Dom má veľkú prednú verandu, formovanú práve touto dramatickou strechou. 

## Idea
Butterfly House je jedným z tých, ktoré **Rural Studio** Samuela Mockbeeho zrealizovalo bez nejakých špecifických plánov, s veľmi nízkym rozpočtom a len z materiálov dostupných v danej lokalite. Pri návrhu tohto domu sa nezaoberali tak veľmi estetickosťou archiektúry ako myšlienkou, že poslaním architekta je zvýšiť úroveň bývania aj obyčajných ľudí. 

## Riešenie
Dom má rozlohu 60 metrov štorcových a má len jednu spáľňu. Charakteristická veranda pred domom má 20 m2. Tá je oddelená od terénu záhrady dvoma drevenými schodami. 

## Konštrukcia a materiál
Na prvý pohľad je dom charakteristický najmä svojou veľkoryso priznanou konštrukciou z drevených pilierov, ktoré sú predsadené pred zasklením hlavnej obytnej časti. Tá pôsobí veľmi príjemne najmä preto, že jej svetlá vyška siaha až po konštrukciu samotnej strechy. Daná lokalita bola zrejme bohatá na kvalitný drevený materiál, keďže na Butterfly House je možné nájť najmenej tri druhy. Či už je použitý na trámoch, drevenom obklade, či vyložením verandy, ktoré plynule prechádza v rovnakom duchu aj do interiéru.

## Prispôspbenie na mieru obyvateľom
Keďže jedna z obyvateliek domu, pani Harrisová, je hendikepovaná, dom bol špeciálne navrhnutý a prispôsobený pre pohyb na invalidnom vozíku. Dvere do domu sú široké a ľahko prístupné vhodnou rampou vedúcou priamo ku vchodu. V kúpeľni je špeciálne príslušenstvo a zariadenie, všetko na dosah osoby pohybujúcej sa na vozíku. 

## Vlastnosti nízkonergetického domu
Butterfly House je navyše navrhnutý s niekoľkými vlastnosťami nízkoenergetického domu. Prevetrávanie umožňuje dom vykurovať a ochladzovať najlacnejšie ako je to možné. Vykurovanie je zabezpečené kachlami na drevo, ktoré sú umiestnené v centrálnej časti dispozície. Odvetrávacie otvory sú umiestnené tesne pod strechou. Môžu byť otvorené pre privádzanie vzduchu dovnútra počas teplejších mesiacov a naopak zatvorené v zimných mesiacoch na udržanie teplého vzduchu v interiéri. Veľký ventilátor umiestnený v zadnej časti rozptyľuje vzduch po celej obytnej časti domu. 
Navyše, úmysel zalomiť strechu nebol len estetický. V uhle taktiež vzniká akýsi žľab, ktorým dažďová voda odteká do cisterny. Táto voda sa potom ďalej využíva na splachovanie toalety, pranie a podobne.

## Zdroje
* oficiálna stránka Rural Studia
* Contemporary American Architects Volume IV, Taschen, 1998, Christine Fellhauer

Kategória:Domy v USA
Kategória:Stavby v Alabame
Magdalena (rieka)

**Magdalena** () je najdlhšia rieka na území Kolumbie, v severozápadnej časti Južnej Ameriky. Názov je odvodený od biblickej postavy Márie Magdalény. Je  dlhá. Povodie má približne rozlohu .

## Priebeh toku
Rieka pramení na juhu Kolumbie v Centrálnych Kordillerách a prvých  má charakter horskej rieky. Steká zo svahov And na rozhraní medzi Centrálnymi a Východnými Kordillerami a do mesta *Nape* pokračuje severným smerom () v medzihorskej prepadline medzi týmito dvoma chrbátmi, ktorá je široká 30 až . Nižšie sa dolina rieky rozširuje a pod mestom El Banco vteká rieka do prepadliny *Momposino* s množstvom bažín a jazier. Vytvára tu dve ramena. Západné rameno *Loba* prijíma ľavé prítoky (Cauca (najväčší prítok), San Jorge) a východné rameno *Mompos* prijíma pravý prítok Sesar. Do Karibského mora ústi pri významnom kolumbijskom prístave Barranquilla. Magdalena je splavná len na svojom dolnom toku. Najväčším ľavostranným prítokom je rieka Cauca.

## Vodný režim
Priemerný prietok vody v miestach, kde rieka vteká do Karibskej nížiny činí 8&nbsp;000 až /s. Najvyšší je od apríla do mája a od septembra do novembra, kedy sú zaplavované rozsiahle územia na dolnom toku. Najnižší je od decembra do marca a od júla do augusta.

## Využitie
Pravidelná vodná doprava končí na dolnom toku na perejoch pri meste *On*. Lode tak jazdia takmer  z Barranquilly do mesta La Dorada. Ďalší úsek umožňuje dopravu pre lode s malým ponorom medzi miestami Neiva a ústiu pri veľkej vode. Na dolnom toku bol vybudovaný plavební kanál k prístavu Cartagena.

## Iné projekty

Kategória:Rieky v Kolumbii
Kategória:Úmorie Karibského mora
Ladislav Snopek

**Ladislav Snopek** (* 10. december 1919, Mařatice† 4. október 2010, Bratislava) bol slovenský sochár a medailér.

## Dielo
[náhľad|Bronzová plastika národného umelca [Martin Benka|Martina Benku.]]
Najznámejšia pamätníková tvorba:
* Pomník Dušana Jurkoviča – na Nábreží arm. gen. L. Svobodu v Bratislave, odhalený roku 1973, autori: akad. sochár Ladislav Snopek, ing. arch. Ján Svetlík.
* Pomník Ľudovíta Štúra – 1967, bronz, výška , majetok autora.
* Pamätník francúzskym partizánom – pamätník stojí na vŕšku Zvonica (okolie Strečna).
* Socha Samuela Jurkoviča pred sídlom COOP Jednota Slovensko na Bajkalskej 25 v Bratislave, 1987

## Ocenenie
* Roku 1985 titul Národný umelec

## Iné projekty

## Referencie

* vydavateľstvo Dajama

## Externé odkazy
* [Diela Ladislava Snopeka v [SNG]]

Kategória:Slovenskí sochári
Kategória:Slovenskí medailéri
Kategória:Česko-slovenskí národní umelci
Murugan

thumb|right|Murugan
**Murugan** alebo **Murukan** (a v tamilskom jazyku: மு௫கன்; iné názvy: **Kárttikéja, Subrahmanja, Vélan, Skanda**) je Boh populárny najviac v indickom štáte Tamilnádu a Srí Lanke a hovoria o ňom aj ako o Bohovi juhu. 

Murugan má veľa mien. Je to mladší Ganéšov brat, ktorého na svet priviedol Šiva zo svojho tretieho oka, z ktorého mu vyšli nebeské iskry a zo šiestej povstal Murugan. Tento boh je menej známy, ale dôležití indickí svätci, napríklad Ádi Šankara, ho zaraďujú do kategórie najdôležitejších bohov, kde patrí predovšetkým Brahma, Šiva, Višnu, Šakti, Ganéša a Súrja. Ostatní bohovia ako Indra, Varuna, Mitra atď. sú síce Dévovia (teda bytosti vyššie ako človek), neprikladá sa im však taká dôležitosť ako tejto šestici bohov. 

Vierou v tohto boha veriaci zároveň vzývajú Šivovu energiu a jeho uctievanie je súčasťou Šivaizmu. Murugan je známy aj tým, že jeho číslo je šesť (vzťah toho-ktorého indického boha sa niekde ťažšie stotožňuje s číselným vyjadrením).

Podobne, ako je Krišna všade zobrazovaný s flautou, Murugan zase s oštepom. Indickí bohovia majú aj svoje dopravné prostriedky, ktoré sú viditeľné v ikonografii - Ganéša sa prepravuje na myši, Muruganovi pohyb zabezpečuje páv, ktorého ozdoby vidieť aj na obrázku. 

## Iné projekty

## Externé odkazy
*Zdroj, odkiaľ bol text čerpaný
* Zdroj, odkiaľ bol text čerpaný 

Kategória:Indickí bohovia
Bubon

**Bubon** môže byť:
*v hudbe: valec obopnutý na obidvoch koncoch blanou a používaný ako bicí nástroj, pozri bubon (hudba)
*v speleológii: jaskynný kvapľový útvar, pozri bubon (jaskyňa)
*v technike: prístroj alebo súčasť stroja podobná bubnu, napr.:
** bubon pračky
** bubon brzdy
** žrebovací bubon
** bubon miešačky
** bubon kotla
** bubon skenera
** bubon (cievka)
Essequibo

**Essequibo** () je rieka v Guyane. Je dlhá . Povodie má rozlohu približne .

## Priebeh toku
Pramení na Guyanskej vysočine a ústi do Atlantického oceánu, pričom vytvára estuár široký až .

## Vodný režim
Rieka prekonáva početné pereje a vodopády. Priemerný prietok činí približne /s.

## Využitie
Vodná doprava je možná v estuáre do mesta Bartica.

## Iné projekty

Kategória:Rieky v Guyane
Courantyne

**Courantyne** () je rieka v Južnej Amerike, ktorá prevažne tvorí štátnu hranicu medzi Surinamom a Guyanou. Je dlhá .

## Priebeh toku
Pramení na východe Guyanskej vysočiny a steká z jej severných svahov. Na dolnom toku preteká tropickým dažďovým lesom cez Guyanskú nížinu. Ústi do Atlantického oceánu, pričom vytvára estuár. Na rieke sa nachádza veľmi veľa perejí, s výnimkou dolného toku.

## Vodný stav
Zdroj vody je dažďový. Má veľké množstvo vody po celý rok.

## Využitie
Na dolnom toku je možná vodná doprava pre veľké lode do vzdialenosti  od ústia k mestu Orealla.

Kategória:Rieky v Suriname
Kategória:Rieky v Guyane
Kategória:Medzinárodné rieky v Južnej Amerike
Avatar

**Avatar** môže byť
* v hinduizme: inkarnácia vyššej bytosti, pozri avatára
* v internetovej a počítačovej terminológií: reprezentácia používateľa, pozri avatar (internet)
* film z roku 2004 s hlavnou úlohou Genevieve O'Reillyovou, pozri ''Avatar'' (film z roku 2004)
* sci-fi film Jamesa Camerona z roku 2009, pozri ''Avatar'' (film z roku 2009)
*Seriál Avatar, The last airbender
* švédska metalová hudobná skupina, pozri Avatar (švédska hudobná skupina)
Etnografické múzeum

**Etnografické múzeum** môže byť:

na Slovensku:
*Etnografické múzeum (Martin)

v Bulharsku:
*Etnografické múzeum (Burgas)
*Dom Nikolakiho Christoviča
*Regionálne etnografické múzeum (Plovdiv)
Haščák (priezvisko)

**Haščák** je slovenské priezvisko. Najčastejšie je v okrese Stará Ľubovňa (najviac v obciach Malý Lipník a Vislanka).

## Známi nositelia
Pozri v článku Haščák.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Breinigerberg

thumb|Breinigerberg
**Breinigerberg** je časť mesta Stolberg v Severnom Porýní-Vestfálsku v Nemecku. Má 971 obyvateľov. 

## Poloha a geografia
Mesto leží na západných hraniciach Nemecka, pri hraniciach s Belgickom a Holandskom.

## Externé odkazy
* Breinig + Breinigerberg
* Breinigerberg 

Kategória:Mestské časti v Nemecku
Kategória:Stolberg
Vežový dom (architektúra)

right|thumb|Vežiak v Dubline
right|thumb|Vežiak v Bratislave
**Vežový dom** je typ (jednosekciového) izolovaného schodiskového bytového domu s podlažnou výškou 9 a viac podlaží. 

## Kategória
Architektonicky je vežový dom podkategóriou bytového domu
 
* Schodišťové bytové domy
** Jednosekciové bytové domy
*** Nízkopodlažné 1 - 4 podlažia - bodový bytový dom
*** Strednopodlažné 4 - 8 podlaží
*** Vysokopodlažné 9 < podlaží - vežový bytový dom

## Delenie
Podľa pôdorysnej formy rozdeľujeme jednosekciové bytové domy na:
* **uzavreté (kompaktné) formy** kruh, štvorec, obdĺžnik, trojuholník, mnohouholník, odvodené z predchádzajúcich
* **otvorené formy** Y, T, H, Z, U,  krížové, hviezdicové
* **voľné polygonálne formy (členité štruktúry)**

## Výhody
Vežové domy majú komunikačné jadro umiestnené v centrálnej polohe, alebo jeho poloha je na severnej fasáde domu. Komunikačné jadro je tvorené schodiskovými ramenami a jedným alebo viacerými výťahmi. Komunikačné jadro zabezpečuje dobrý prístup k jednotlivým bytovým jednotkám. Dispozičné riešenie vežového domu má zväčša výhody z hľadiska dobrej orientácie, dispozičnej variability, vetrania a insolácie.

## Vežové bytové domy v Bratislave
* Vežové domy (Miletičova, Bratislava) Karol Paluš
* BA systém Štrkovec, I. Turzanov, J. Timko
* experimentálny dom M. Kukovská, Š. Svetko
* podhradie, A. Daríček
* TO6B, V. Vicianová, V. Vician
* Karlova Ves, S. Taleš a kol.

## Literatúra
* Antal, J.- Ryška, J. – Zahálka, J.: Obytné budovy, ALFA 1992, 184 s. 186 s., ISBN 80-05-00546-6
* Štípek, J. Paroubek, J.: Stavby pro bydlení, ČVUT 2006, 41 s., ISBN 80-01-03441-0

Kategória:Bytové domy
Kategória:Architektúra na Slovensku
Kategória:Architektúra v Rusku
Kategória:Architektúra v Česku
Ilustrátor

**Ilustrátor** je umelec tvoriaci ilustrácie - dotvorenie písaného slova grafickou formou. Ilustrácie zjednodušujú pochopenie textu, uľahčujú orientáciu v texte a podporujú stotožnenie predstáv autora a čitateľa. Ilustrácie môźu byť vyjadrené rôznou formou (kresba, maľba, fotografia). Ilustrátor úzko spolupracuje s autorom textu pre čo najpresnejšie vyjadrenie myšlienky diela.

## Iné projekty

Kategória:Knihy
Dom VI

náhľad|Dom VI
**Dom VI** (**House VI**) je dom navrhnutý americkým architektom z New Yorku Petrom Eisenmanom. Dom bol postavený v rokoch 1972 - 1975 v Cornwall, Connecticut (USA) a je známy ako príklad svojvoľnej snahy o nájdenie geometrickej transformácie, premeny ktorá je postavená nad všetko ostatné: účelovosť, technológiu, kontext, symbolizmus a dokonca estetiku. 

Eisenman sa v začiatkoch svojej tvorby venoval stavbe domov, ktoré vždy pomenoval číslom (House I, House II, House III, …) Jeho prvé práce boli vnímané ako série priamočiarych a kubických domov, ako autonómne a odkazujúce na seba, nezávislé od ľudského okolia alebo od svojej funkcie. Štruktúry týchto domov sú čisto racionálne. House VI je z týchto domov najznámejši. Je zároveň tak isto ako ostatné domy z jeho tvorby príkladom toho, že architekt sa vo svojej tvorbe inklinoval k dekonštruktivizmu.

Dom je typickým Eisenmanovým snažením vytvoriť narušenie a provokovať neistotu. Škára medzi posteľami na dlážke, stenách a strope je toho najlepším príkladom. To je aj dôkazom konfliktu medzi formou a použitím. Stôl v kuchyni mal vo svojom strede stĺp, čo obedujúcich od seba jednoznačne oddeľovalo. V dome sa nachádza opačné schodisko (*upside down stairs*) a kúpeľňa bola prístupná iba zo spálne.

Dom s rozlohou 460 metrov štvorcových má drevenú rámovú konštrukciu. Napriek tomu trvalo 3 roky kým stavbu postavili. Jej konštrukcia mala veľké nedostatky, s nedostatnočým a neadekvátným tesnením trhlín. Ani pracovné materiály neobsahovali detaily tesnení. Od začiatku boli problémy so zatekaním, a v roku 1980 boli čím daľej tým serióznejšie. V roku 1987 sa dom nachádzal v dezolátnom stave. Hlavná konštrukcia vrátane 2 hlavných nosných stien bola v rozklade a muselo dôjsť k náročnej a drahej rekonštrukcii. Došlo k zatesneniu a premosteniu trhlín v dome.

Eisenman sám povedal: „Dom nie je objektom v tradičnom vnímaní, je to konečný výsledok procesu, alebo presnejšie záznam procesu. Zjednodušovanie architektonickej výzvy do jednoduchej formy je často podstatou pre kreativitu a prieskumné zámery, zložitosť výzvy architektúry nie je vo vylučovaní, ale v hľadaní, kde umenie je podporované silnou prítomnosťou formy, pokiaľ sú pokusy uspokojiť veľa iných požiadaviek.“

Kategória:Domy v USA
Kategória:Architektúra v USA
Kategória:Dekonštruktivizmus
Kategória:Architektúra z 1975
Kategória:Stavby v Connecticute
Šéfredaktor

**Šéfredaktor** je zodpovedný za celú tímovú prácu redakcie, stará sa o chod periodika (časopisu, novín a pod.), spravuje redakčný tím, schvaľuje a realizuje rôzne nápady redaktorov, vymýšľa nové témy a súťaže.

Kategória:Povolania
Kategória:Žurnalistika
Uiwang

right|thumb|Uiwang v provincii Kjonggi-do
right|thumb|Poloha provincie Kjonggi-do
**Uiwang** (kórejsky 의왕) je juhokórejské mesto. Nachádza sa v severozápadnej časti územia, v provincii Kjonggi-do (경기도). Na území s rozlohou 54 km² tu žije približne 134 000 obyvateľov (údaj z roku 2007). Uiwang spolu s ďalšími okolitými mestami v provincii, s metropolitným mestom Inčchon (인천) a s hlavným mestom Soul (서울) tvorí tzv. Veľký Soul, čo je metropolitná oblasť s rozlohou 1 570 km² a s 23 miliónmi obyvateľov. V meste sa nachádza Kórejské múzeum železníc a Vysoká škola železničná.

## Administratívne rozdelenie
Mesto Uiwang je rozdelené na 7 mestských obvodov nazývaných "dong" (동).

* Čhongkje-dong (청계동)
* Kočhon-dong (고천동)
* Näson-dong 1 (내손1동)
* Näson-dong 2 (내손2동)
* Odžon-dong (오전동)
* Pugok-dong (부곡동)
* Wanggok-dong (왕곡동)

## Iné projekty

## Externé odkazy
*Oficiálna stránka mesta Üiwang

## Zdroj
* 

Kategória:Mestá v Kórejskej republike
Medziknižničná výpožičná služba

**Medziknižničná výpožičná služba** (skr. **MVS**) je sprostredkovanie požičania dokumentu knižnicou čitateľa z inej knižnice, ktorá dokument vlastní. 

Medziknižničná výpožičná služba je dôležitou súčasťou výpožičného systému v slovenských aj zahraničných knižniciach. V súčasnosti existuje množstvo prepracovaných systémov na objednávanie a dodávanie kníh, ale aj kópií dokumentov (najčastejšie článkov z odborných periodík alebo zborníkov konferencií). 

Knižnice spolupracujú často aj na základe rôznych kooperujúcich konzorcií alebo zoskupení, aby si navzájom uľahčili a zjednodušili túto medziknižničnú výpožičnú činnosť. V Nemecku je známy systém dodávania kníh a dokumentov Subito, ktorý združuje nemecké knižnice.

Kategória:Knižnično-informačné služby
Športová streľba

[thumb|Športová streľba na [Letné olympijské hry 2012|Letnej olympiáde 2012 v Londýne]]

**Športová streľba** je športová disciplína, pri ktorej strelci za pomoci strelných zbraní zasahujú cieľ. Športová streľba je vykonávaná krátkymi strelnými zbraňami (revolvery, pištole, predovky), dlhými strelnými zbraňami (brokovnice, guľovnice, vzduchové pušky a i.) alebo mechanickými zbraňami (luky, kuše).

## Brokové disciplíny
Strieľa sa brokovnicou kalibru 12, terčom je jeden alebo dva asfaltové holuby vystreľované pred strelecké stanovištia.
Disciplíny:
* Trap
* Double trap
* Americký trap
* Skeet

## Guľové disciplíny
Strieľa sa dlhými guľovými zbraňami, disciplíny sú rozdelené podľa kalibru a vzdialenosti od terča.
* MR300
* MR600
* ĽM 60
* Špu 60
* ŠtM 3x20
* ĽM 3x20

## Vzduchové disciplíny
Strieľa sa väčšinou z dlhých vzduchových zbraní.
* Vzduchovka (označovaná ako VzPu) v stoji - disc. VzPu 40 a VzPu 60 stoj puška ISSF
* VzPu ležmo - disc. slávia 30 ale aj VzPu 40 ľah, puška ISSF
* VzPu 3x20 (nestrieľa sa samostatne. Strieľa sa tzv. 3 × 20, čo pozostáva z 20 rán v kľaku, 20 rán v ľahu a 20 rán v stoji.) puška ISSF.

Zo vzduchových disciplín sa strieľa z dvoch typov zbraní a ku týmto zbraniam sú zvlášť disciplíny a to VzPu Slávia 30 alebo inak zalamovacia vzduchová puška 30 rán. Používa sa puška Slávia; a ďalej VzPu 40 a VzPu 60. Tu sa používa puška ISSF ako napr. ANSCHUTZ 9003 a iné modely.

## Perkusné disciplíny
Strieľa sa z historických zbraní (zbrane vyvinuté pred 31.12.1890) určených na čierny prach.
* Perkusný revolver
* Perkusná pištoľ
* Perkusná puška
* Kresadlová pištoľ
* Kresadlová puška

## Externé odkazy
*  www.shooting.sk - stránka slovenského streleckého zväzu .
*  www.issf-sports.org - stránka international sport shooting federation ( medzinárodná federácia špotovej streľby )


Kategória:Olympijské športy
Apollinaris Patera

**Apollinaris Patera** je štítová sopka na povrchu Marsu, ktorá sa nachádza na severnej pologuli blízko rovníka juhovýchodným smerom od štítovej sopky Elysium Mons na planine Elysium Planitia severne od kráteru Gusev.

## Charakteristika

Veľkost základne je 296 kilometrov (iné zdroje uvádzajú veľkosť základne 180 × 280 kilometrov). Na vrcholku sopky je plytký kráter s nepravidelným okrajom, pri ktorom sa predpokladá vznik spojený s explozívnym vulkanizmom. Okrem prejavov explózie, sa tu nachádza aj výlevný vulkanizmus, ktorý vytvoril rozsiahlu výlevnú plošinu v prevažujúcom južnom až juhovýchodnom smere. Vzhľad vulkánu naznačuje, že explozívna erupcie sú staršieho dáta a že výlevný vulkanizmus nasledoval až po explózii vulkánu (skorý hesperian či neskorý noachian). V západnej časti sopky sú viditeľné prejavy sklzov, ktoré napovedajú, že tunajší materiál je tvorený sopečným popolom.

Vek sopky sa odhaduje na 3 miliardy rokov či viac ako 3,5 miliardy rokov. Aj keď sa vypína iba približne 5 kilometrov nad nulovú hladinu Marsu, je vrchol väčšinu času zahalený v mrakoch. Najväčší kráter nachádzajúci sa na vrcholku sopky dosahuje priemeru 80,5 kilometrov s najväčšou hĺbkou okolo 1 kilometru.

Pomenovaný bol v roku 1973 po horúcom prameni nachádzajúcom sa severozápadne od talianskehoo Ríma v oblasti Etrúria.

Na snímkoch je možné pozorovať aj vzťah magmatizmu a ľadu viazaného v pôde. Vďaka uvoľnenému teplu z magmy dochádzalo k roztopeniu podzemného ľadu v regolite, čo viedlo k lokálnym záplavám.

## Referencie


## Pozri aj
* Zoznam pohorí na Marse
* Apollinaris Tholus

## Externé odkazy
* Apollinaris Patera na mapách google.com

## Zdroj

Kategória:Sopky na Marse
Martika

**Marta Marrero** (* 18. máj 1969, Whittier, Kalifornia, USA), známa ako **Martika**, je americká popová speváčka .

Jej rodičia pochádzajú z Kuby, ktorú opustili počas revolúcie.

## Diskografia
Pozri hlavný článok: Diskografia Martiky.

;Albumy
 

## Externé odkazy
* Martika na IMDb
* Martika na Allmusic
* Martika na Discogs
* Oppera.net

Kategória:Popové speváčky USA
Kategória:Osobnosti USA kubánskeho pôvodu
Kategória:Osobnosti z Kalifornie
Hamiltonovská kružnica

**Hamiltonovská kružnica** je taký podgraf, ktorý je kružnica a obsahuje všetky vrcholy pôvodného grafu.

Postačujúce podmienky existencie hamiltonovskej kružnice:
*Podmienka 1: 	Nech pre graf G=(V, H), ktorý má aspoň 3 vrcholy, platí pre každé jeho 2 rôzne nepriľahlé vrcholy  u, v  st(u) + st(v) ≥ |V| . Potom graf obsahuje hamiltonovskú kružnicu.
*Podmienka 2:	Nech pre graf G=(V, H), ktorý má aspoň 3 vrcholy, platí pre každý vrchol v V st(v) ≥ |V| / 2 . Potom graf obsahuje hamiltonovskú kružnicu.

## Pozri aj

* Hamiltonovský graf

## Externé odkazy
* Hamiltonovská kružnica 

Kategória:Diskrétna matematika
Kategória:Teória grafov
Eschweiler (Severné Porýnie-Vestfálsko)

**Eschweiler** () je nemecké mesto v spolkovej krajine Severné Porýnie-Vestfálsko vo vládnom obvode  Kolín nad Rýnom a mestskom regióne Aachen. Leží na západných hraniciach Nemecka, pri hraniciach s Belgickom a Holandskom. Mestom preteká rieka Inde. Kvôli dobrej polohe pri diaľnici je v mestskom regióne Aachen dôležitým dopravným uzlom. Tradične každoročne sa v meste koná karneval.

## Iné projekty

## Referencie

Kategória:Mestá v Severnom Porýní-Vestfálsku
Brožúra

**Brožúra** alebo pamflet je papierová forma reklamy. Brožúry môžu propagovať miesta, udalosti, hotely, produkty, služby, atď. Sú väčšinou stručné po jazykovej stránke a využívajú pútavý dizajn. Direct-mail a obchodné prezentácie sú zvyčajné spôsoby distribúcie brožúr oboznamujúcich s produktom alebo službou.   V hoteloch a na iných miestach, kde je vysoká frekvencia pohybu turistov, brožúry visiace alebo vystavené v stojanoch vyzývajú k návšteve zábavných parkov, podnikov, alebo iných zaujímavých miest. Dva najčastejšie používané štýly brožúr sú jednoduchý list a malá knižka. 

Najpoužívanejšie jednolistové brožúry sú známe ako dvojzložkové (jediný list, potlačený na obidvoch stranách a zložený na dve polovice) a trojzložkové (to isté, ale zložené na tretiny). Dvojzložkové brožúry ponúkajú štyri plochy (panely), trojzložkové šesť.
Sú možné aj ďalšie spôsoby preloženia: harmonika, “Z-preloženie”, “C-preloženie”, atď. Veľké listy, ako tie s detailnými mapami alebo rozkladacími fotografiami sú preložené na štyri, päť alebo šesť panelov.

Brožúry sú tlačené použitím štvorfarebného procesu na hrubší lesklý papier, ponúkajúci dojem kvality. V porovnaní s letákom alebo plagátom používajú brožúry vysokokvalitný papier, viac farieb a sú preložené.

Kategória:Reklama
Jankov vŕšok

**Jankov vŕšok** (533,1  m n. m.) je vrch na Slovensku v pohorí Strážovské vrchy v podcelku Nitrické vrchy v časti Rokošské predhorie, 2 km severovýchodne od Uhrovca. Nachádza sa tu Pamätník SNP. Na juhovýchodných svahoch sa rozprestiera rovnomenná prírodná rezervácia.

## Opis
Vrch je kategorizovaný ako rozhľadňa s množstvom pozoruhodností v okolí. Môžeme ho rozdeliť na vrchnú a spodnú časť. Na vyššie položenej, sa nachádza pamätník padlým partizánom štyroch národností z obdobia Slovenského národného povstania (SNP). V nižšej časti je parkovisko pre približne 50 áut, horský hotel Partizán a turistická ubytovňa.

## Prírodná rezervácia
Prírodná rezervácia *Jankov vŕšok* sa nachádza v katastrálnom území obce Uhrovec v okrese Bánovce nad Bebravou v Trenčianskom kraji. Vyhlásená bola v roku 1993 na rozlohe 103,4 ha, bez ochranného pásma. Predmetom ochrany je vzácne územie v južnej časti Strážovských vrchov. Dubové lesy na vápencovo-dolomitovom podklade s dubom cerovým a plstnatým, miestami aj s borovicou lesnou. Výskyt xerotermných i horských rastlinných druhov. Na území rezervácie platí 5. stupeň ochrany.

## Prístup
* po  značke z Uhrovca
* po  značke z Miezgoviec
* po ceste z Uhrovca

## Referencie

## Iné projekty

Kategória:Vrchy v Strážovských vrchoch
Kategória:Rozhľadne na Slovensku
Kategória:Uhrovec
Kategória:Vrchy v okrese Bánovce nad Bebravou
Kategória:Turistická značkovaná trasa číslo 0708
Kategória:Nitrické vrchy
Kevin Roche

**Kevin Eamonn Roche** (* 14. jún 1922, Dublin, Írsko† 1. marec 2019, Guilford, Connecticut, USA) bol írsko-americký architekt známy hlavne svojou prácou so sklom. V roku 1982 získal Pritzkerovu cenu a v roku 1993 Zlatú medailu AIA.

V roku 1948 odišiel do USA, aby tu študoval a spolupracoval s Ludwigom Mies van der Rohe.

## Realizácie a projekty
náhľad|800 Westchester Avenue
[náhľad|[Bank of America Plaza (Atlanta)]]
* *Zesiger Sports Center*, MIT, Cambridge, Massachusetts, 2002
* *Cummins Engine Company*, Columbus, 1983
* *Union Carbide* – správna budova, Danbury, 1976 – 1982
* *Deere West Office Building*, Moline, Illinois, 1975 – 1976
* *Irwin Union Bank & Trust Company Central Office* – prístavba, Columbus, 1973
* *Cummins Engine Company, Inc. Manufacturing Facility*, Columbus; 1973
* *College Life Insurance Company* – správna budova, Indianapolis, 1973
* *Poštový úrad Columbus*, Columbus, 1970
* *Aetna Life Insurance Company* – správna budova, Indiana, 1970
* *U.N. Plaza* – hotel a adminístratívna budova, Manhattan, New York, 1969 – 1975
* *Metropolitan Museum of Art* – severné krídlo, Manhattan, New York, 1967 – 1979
* *College Life Insurance Co.* – Indianapolis, Indiana, 1967 – 1971
* *Power Center*, Ann Arbor, Michigan, 1965 – 1971
* *Knights of Columbus Building*, New Haven, Connecticut, 1965 – 1969
* *Ford Foundation Building*, Manhattan, New York, 1963 – 1968
* *Oakland Museum*, Oakland, Kalifornia, 1961 – 1968
* *[[Bank of America Plaza (Atlanta)]]*, 1992

## Referencie


## Iné projekty

## Externé odkazy
* Oficiálna stránka
* Profil  
* New Haven Coliseum infosite 
* Kevin Roche profil 
* Yale School of Architecture Honors Kevin Roche with Exhibition, Symposium

## Zdroj
*Kevin Eamonn Roche na *archiweb.cz*

Kategória:Osobnosti z Dublinu
Kategória:Írski architekti
Kategória:Architekti USA
Internetové rádio

náhľad|Internetový rádio prijímač

**Internetové rádio** alebo **e-rádio** je rádio, pri ktorom je jeho program šírený v digitálnej forme cez internet. Čo sa týka vysielania a prijímania zvuku je podobné klasickému rádiu. Na druhej strane ale je odlišné od podcastingu, pri ktorom sa vyžaduje sťahovanie relácií (dát) a takisto nemá nič spoločné s poskytovaním obsahu na želanie (zo zoznamu). Mnohé internetové rádiá existujú súbežne so svojimi klasickými terestriálnymi verziami, existujú však aj čisto internetové rádiá.

Internetové rádio je dostupné z akéhokoľvek miesta na svete s pripojením na internet. To z neho robí populárnu službu pre ľudí, ktorým tradičné lokálne stanice nedokážu poskytnúť požadovaný druh hudby (ako world music, jazz, heavy metal, elektronickú hudbu, operu, atď.). Niektoré rádia ponúkajú nonstop spravodajstvo, šport, politiku a množstvo rôznych iných žánrov.

## Technologické pozadie
### Streaming
Jeden z najbežnejších spôsobov ako distribuovať internetové rádio je streaming (kontinuálne prúdenie dát) a využitie stratového zvukového kodeku. MP3 formát je najpopulárnejší, nasledovaný Ogg Vorbis, Windows Media Audio a RealAudio. 

Bity sú "streamované" (transportované) cez internetovú sieť v TCP alebo UDP paketoch, potom spojené a hrané v priebehu asi 2-10 sekúnd, v závislosti od serverových charakteristík. Toto oneskorenie je označované ako „lag“ (bežný jav v IT, pakety sa len niekde zdržia).

;3 hlavné zložky pre fungovanie audio streamu
# zdroj zvukového streamu (toku dát).
# server (opakovač) audio streamu
# prehrávanie zvukového streamu.

Všeobecne je multimediálny obsah dátovo objemný, a tak skladovať a prenášať ho je náročné. Kvôli tomu sa uskladňované aj streamované dáta komprimujú.

## História
Pokusy zobraziť média na počítačoch siahajú až do ich začiatkov - polovice 20. storočia Akademické experimenty v roku 1970 preukázali len základné koncepty a možnosti streamovania médií na počítačoch.
Ku koncu 80 rokov boli spotrebiteľsky orientované počítače dostatočné výkonné na to, aby spúšťali rôzne médiá. 

Primárne technické problémy so streamovaním boli mať dostatočne výkonný CPU a a podporu pre taký veľký tok dát a vytvoriť operačný systém, ktorý by nemal problémy s prehrávaním médií. Avšak v tej dobe sa média distribuovali na CD nosičoch a nie cez internet.

Koniec 90-tich rokov 20.storočia priniesol väčšiu priepustnosť siete, zvýšila sa prístupnosť k Internetu a rozšírilo sa použitie štandardných protokolov a formátov, ako TCP/IP, HTTP a HTML. Došlo tiež ku komercionalizáciii Internetu.

Pokroky v pripojeniach počítačov do siete v kombinácii so silnými domácimi počítačmi a modernými operačnými systémami sprístupnili streamované média obyčajným spotrebiteľom. 

Kategória:Internet
Kategória:Rozhlas
Pokémon Trading Card Game

Zberateľská kartová hra Pokémon () je súčasťou hier, anime, mangy, zbieracích kariet a ďalších médií vytvorených Satošim Tadžirim. Táto kartová hra vznikla na podnet série konzolových Nintendo hier.

## Základy
Hra je stále všade vo svete úspešná. Vydávajú sa stále nové balíky kariet, z ktorých si hráči môžu postaviť svoj vlastný balík zo 60 kariet. Hra je predovšetkým určená pre priateľské obchody, teda vymieňanie kariet. Hráči medzi sebou jednotlivé karty vymieňajú a potom s takýmito zmixovanými balíkmi hrajú.

### Typy kariet
V hre sú 3 typy kariet:
* **Pokémon** – Najdôležitejšie sú karty pokémonov. Hlavne karty tých na prvom stupni (), no nutní pre hru sú aj vyvinutí pokémoni ().
* **Energia** – Karty energií sú taktiež veľmi dôležité, lebo sú hlavným zdrojom pre používanie útokov. Kedysi existovalo len 7 druhov, no teraz je už 9 druhov energií:
** Trávnatá – *Grass*
** Ohnivá – *Fire*
** Vodná – *Water*
** Blesková – *Lighting*
** Psychická – *Psychic*
** Bojová – *Fighting*
** Temná – *Darkness*
** Kovová – *Metal*
** Hviezdová – *Colorless*
* **Tréner** – Trénerské karty nie sú nevyhnutné, no sú veľmi praktické. Sú to akési bonusy pre pokémona. Najlepšie je na nich to, že sa ich dá za kolo použiť nekonečne veľa.

### Typy pokémonov
Všetci pokémoni sú typovo rozdelení. Typy pokémonov sú rovnaké ale majú o jeden druh viac ako energie, takže je ich dokopy desať (energií je deväť). V pôvodných videohrách funguje až 18 typov, takže pravidlá boli zjednodušené. Typy pokémonov sa zväčša držia tejto tabuľky:

## Balíčky
### Team Aqua a Team Magma
Dva tímy pokémonov, ktoré medzi sebou súperia. Každý tím má svojho hlavného pokémona - Magma má Groudona a Aqua má Kyogra. Každý tím má svoj *Základný balíček* (), kde nájdete príslušných pokémonov, energie a trénerov. Základný balíček Teamu Magma obsahuje bojových a ohnivých pokémonov a Základný balíček Teamu Aqua vodných a bleskových.

## Zaujímavosti
### FAKE karty
Niektoré karty sú falošné a majú menšiu cenu. Najvýraznejšie rozpoznávacie znaky sú chyby v tlači, ružový pokéball alebo znak v ľavom dolnom rohu karty.

### Prívlastky pokémonov
Niektorí pokémoni majú prívlastok dark,x alebo ex. Prívlastok "dark" je na kartách *Team Rocket* a väčšinou má dotyčný pokémon menej zásahových bodov. Prívlastok "ex" majú pokémoni v najvyššej vývojovej fáze a majú tým viac zásahových bodov a silnejšie útoky.Pri x je pokémon plne skúsený a ovláda všetky svoje útoky.

### Cennosť kariet
Cennosť kariet je stupňovaná nasledovne (od najmenej cenných):
* Bežná (Common)
* Neobvyklá (Uncommon)
* Holo (Holo)
* Vzácna (Rare)
* Veľmi vzácna(Secret rare)
* EX karty
* GX karty
*VIP karty
Kategória:Zberateľské kartové hry
Kategória:Pokémon
Viktor Uhliarik

**Viktor Uhliarik** (* 17. november 1922, Rajecká Lesná – † 16. jún 2007, Bratislava) bol významný slovenský architekt 20. storočia.

Architektúru študoval na Slovenskej vysokej škole technickej  v Bratislave. Pôsobil v bratislavskom Zdravoprojekte, kde bol od roku 1966 riaditeľom.

V spolupráci s Jozefom Schusterom navrhol viacero liečebných domov a zdravotníckych zariadení. Roku 1972 získali Cenu Dušana Jurkoviča za stavbu liečebného domu Balnea Grand a Balnea Splendid v Piešťanoch.

## Vybrané diela
* Hotel Devín, realizácia 1949 - 1954, (s E. Bellušom, E. Kramplom)
* Nemocnica, Partizánske, 1951 projekt, 1955 realizácia (s G. Paulom), 
* Liečebný dom Rubín, Dudince, 1959 - 1960 súťaž, 1962 - 1966 realizácia (s A. Plačkom)
* Liečebný ústav Palace a balneoterapia, Piešťany, Kúpeľný ostrov 26, 1964 projekt, 1965 resp. 1971 realizácia  (s A. Plačkom) 
* Kúpeľná kolonáda, Bardejovské Kúpele, 1967 - 1968 projekt, 1969 - 1972 realizácia (s J.  Schusterom)
* Liečebný dom Smaragd, Dudince, 1969 - 1970 projekt, 1978 realizácia 
* Liečebný ústav Grand a Splendid, Kúpeľný ostrov 32 - 34, Piešťany, 1967 - 1970 projekt, 1979 - 1980 realizácia (s J. Schusterom) 
* Liečebný ústav Esplanade a dostavba balneoterapie, Kúpeľný ostrov 30, Piešťany, 1974 - 1978 projekt, 1979 - 1980 realizácia (s Ch. Tursonovom)

## Literatúra
* Dulla M., Moravčíková H.: *Architektúra Slovenska v 20. storočí*, Slnovrat, 2002
* Kusý M.: *Architektúra na Slovensku 1945 - 1975*
* Zalčík T., Dulla M.: *Slovenská architektúra 1976 - 1980*

Kategória:Slovenskí architekti
Kategória:Držitelia Ceny Dušana Jurkoviča
Kategória:Absolventi Fakulty architektúry Slovenskej technickej univerzity v Bratislave
Kategória:Osobnosti z Rajeckej Lesnej
December 2007

## Úmrtia
* 1. december – Alojz Kubiček, slovenský operný spevák (basbarytón) (* 1928)
* 5. december – Karlheinz Stockhausen, nemecký hudobný skladateľ (* 1928)
* 12. december – Ike Turner, americký hudobník (* 1931)
* 18. december – Ladislav Paška, slovenský novinár a spisovateľ (* 1923)
* 21. december – Věra Galatíková, česká herečka (* 1938)
* 22. december – Eva Mária Uhríková, slovenská speváčka (* 1955)
* 23. december – Oscar Peterson, kanadský hudobník (* 1925)
* 26. december – Michal Kumorovitz, S.J., slovenský rímskokatolícky kňaz, jezuita, fyzik, teológ a filozof (* 1911)
* 26. december – István Sándorfi, maďarský maliar (* 1948)
* 27. december – Bénazír Bhuttová, pakistanská politička, dvojnásobná premiérka (atentát) (* 1953)
* 27. december – Karel Černoch, český spevák (* 1943)
* 29. december – Phil O’Donnell, škótsky futbalista (* 1972)
* 31. december – Ettore Sottsass, taliansky architekt a dizajnér (* 1917)

## Astronómia

## Kozmonautika

Kategória:2007